


JONIŠKIO RAJONO SAVIVALDYBĖS 
TARYBA

SPRENDIMAS
DĖL JONIŠKIO RAJONO SAVIVALDYBĖS BIUDŽETO LĖŠŲ NAUDOJIMO UGDYMO ĮSTAIGŲ BENDRUOMENINĖMS INCIATYVOMS FINANSUOTI TVARKOS APRAŠO PATVIRTINIMO

2023 m. rugpjūčio 31 d. Nr. T-122
Joniškis

Vadovaudamasi Lietuvos Respublikos vietos savivaldos įstatymo 6 straipsnio 22 punktu, įgyvendindama Joniškio rajono savivaldybės 2023-2025 metų strateginio veiklos plano, patvirtinto Joniškio savivaldybės tarybos sprendimu Nr. T-1 „Dėl Joniškio rajono savivaldybės 2023-2025 metų strateginio metų veiklos plano patvirtinimo“, 01 programos „Švietimo paslaugų užtikrinimas ir gerinimas“ priemonę „Ugdymo įstaigų bendruomeninių iniciatyvų finansavimas“,  Joniškio rajono savivaldybės taryba n u s p r e n d ž i a :
Patvirtinti pridedamą „Joniškio rajono savivaldybės biudžeto lėšų naudojimo ugdymo įstaigų bendruomeninėms iniciatyvoms finansuoti tvarkos aprašą“.



Savivaldybės meras 								Vitalijus Gailius


PATVIRTINTA
Joniškio rajono savivaldybės tarybos
2023 m. rugpjūčio 31 d. sprendimu Nr. T-122

JONIŠKIO RAJONO SAVIVALDYBĖS BIUDŽETO LĖŠŲ NAUDOJIMO UGDYMO ĮSTAIGŲ BENDRUOMENINĖMS INICIATYVOMS FINANSUOTI
TVARKOS APRAŠAS

 SKYRIUS

.	Joniškio rajono savivaldybės biudžeto lėšų naudojimo ugdymo įstaigų bendruomeninėms iniciatyvoms finansuoti tvarkos aprašas (toliau – Aprašas) nustato Joniškio rajono savivaldybės (toliau – savivaldybė) biudžeto lėšų, skirtų finansuoti savivaldybės ugdymo įstaigų bendruomeninėms iniciatyvoms (toliau – BI), paskirstymo principus,  naudojimo ir atsiskaitymo tvarką. Aprašas taikomas savivaldybės biudžetinėms įstaigoms, teikiančioms ikimokyklinį, priešmokyklinį, bendrąjį ugdymą (toliau – Įstaiga). 
.	BI – tai Įstaigos ugdytinių ir/ar jų tėvų iškelta idėja ar mintis, kuria siekiama pagerinti Įstaigos mokinių ugdymo (-si) ir rekreacijos sąlygas, skatinanti bendruomenes veikti kartu.  
.	BI tikslas – skatinti mokinių ir  jų tėvų iniciatyvas Joniškio rajone, jų įsitraukimą į sprendimų priėmimo procesus, padėti formuoti Įstaigos bendruomeninės kultūros nuostatas ir vertybes, didinti pilietinį ir finansinį raštingumą.
.	Savivaldybės biudžete numatytos lėšos paskirstomos Įstaigoms pagal mokinių skaičių einamųjų mokslo metų rugsėjo 1 dieną. Informacija apie ugdytinių skaičių Įstaigoje surenkama iš Mokinių registro. Lėšų paskirstymas tvirtinamas savivaldybės administracijos direktoriaus įsakymu. 
.	Priemonės įgyvendinimą koordinuoja savivaldybės administracijos Švietimo, kultūros ir sporto skyrius. 

 SKYRIUS

.	BI Įstaigos tarybai siūlyti gali tik Įstaigos ugdytiniai ir/ar jų tėvų atstovai.
.	BI uždaviniai:
.	stiprinti Įstaigos bendruomenių, savivaldų veikimą kartu;
.	skatinti Įstaigos administracijos ir savivaldų, bendruomenių įsitraukimą, bendrų sprendimų priėmimo kultūrą; 
.	skatinti Įstaigos bendruomenes vykti į edukacinius, kultūrinius renginius, lankyti regiono šalies kultūrinius objektus.
.	BI atranka vyksta pagal Įstaigos vadovo patvirtintą tvarką.
.	BI atrenka ir galutinį sprendimą priima aukščiausia Įstaigos savivaldos institucija  – Įstaigos taryba Įstaigos nuostatų nustatyta tvarka. 

 SKYRIUS

.	Kvietimas Įstaigoms teikti paraiškas savivaldybės administracijai savivaldybės administracijai BI finansavimui gauti teikiamas per savivaldybės viešinimo priemones iki einamųjų metų rugsėjo 10 d. Kvietime nurodoma maksimali vienam mokiniui galima skirti suma, kuri bus naudojama BI įgyvendinimui, paraiškų teikimo terminai bei kita aktuali informacija.
.	Įstaigos teikia savivaldybės administracijai nustatytos formos paraiškas (1 priedas).
.	BI  Įstaigoje turi būti įgyvendinta iki einamųjų metų gruodžio 5 dienos.

IV SKYRIUS 
LĖŠŲ NAUDOJIMO IR ATSISKAITYMO TVARKA

.	 BI lėšos gali būti naudojamos tik prekėms ir paslaugoms, kurios reikalingos įgyvendinti BI.
.	Lėšas gavusi Įstaiga ne vėliau kaip iki einamųjų metų gruodžio 10 dienos savivaldybės administracijai pateikia Savivaldybės biudžeto lėšų, skirtų finansuoti Įstaigų BI, panaudojimo ataskaitą (biudžeto išlaidų sąmatos vykdymo ataskaita (forma Nr. 2), nustatytos formos BI įgyvendinimo veiklos ataskaitą (2 priedas). 
.	 Ne pagal Aprašą panaudotos ar nepanaudotos lėšos grąžinamos į Savivaldybės biudžetą iki einamųjų metų gruodžio 20 d.
 SKYRIUS

.	  Savivaldybės Įstaigos BI lėšos naudojamos vadovaujantis teisės aktais, reglamentuojančiais Lietuvos Respublikos valstybės biudžeto ir savivaldybių biudžetų sudarymą ir vykdymą.
.	Tai, kas nereglamentuota šiame Apraše, sprendžiama taip, kaip numatyta Lietuvos Respublikos teisės aktuose.
.	Už tikslingą ir racionalų lėšų naudojimą atsako Įstaigų vadovai.
.	 Šis Aprašas gali būti keičiamas, papildomas ar pripažįstamas netekusiu galios savivaldybės tarybos sprendimu.

